Lamar Alexander

Andrew Lamar Alexander (s. 3. heinäkuuta 1940 Maryville, Tennessee) on yhdysvaltalainen republikaanipoliitikko ja Tennesseen senaattori vuosina 2003–2021.

Alexander valmistui Vanderbiltin yliopistosta vuonna 1962 ja New Yorkin yliopiston oikeustieteellisestä tiedekunnasta vuonna 1965. Vuosina 1979–1987 Alexander toimi Tennesseen kuvernöörinä ja vuosina 1991–1993 George H. W. Bushin hallinnon opetusministerinä. Hän pyrki republikaanien presidenttiehdokkaaksi vuosina 1996 ja 2000.

Alexander valittiin senaattiin vuoden 2002 vaalissa Fred Thompsonin jätettyä paikkansa. Hän astui virkaan 7. tammikuuta 2003 ja uusi paikkansa vuoden 2008 ja 2014 vaaleissa.

Alexander on ollut vuodesta 1969 naimisissa Honey Buhlerin kanssa ja heillä on neljä lasta. Hän on presbyteeri.

Lähteet

Aiheesta muualla
 Alexanderin senaattorisivut 

Yhdysvaltalaiset republikaanipoliitikot
Tennesseen kuvernöörit
Yhdysvaltain opetusministerit
Yhdysvaltain senaatin jäsenet
George H. W. Bushin hallituksen jäsenet
Vuonna 1940 syntyneet
Elävät henkilöt